стремят да улеснят използването на газопреносната инфраструктура и съоръженията за съхранение на природен газ и по целесъобразност взаимно се консултират или координират относно развитието на инфраструктурата. Страните си сътрудничат по въпроси, свързани с търговията с природен газ, устойчивостта и сигурността на доставките.
 С оглед на по-нататъшната интеграция на пазарите на енергийни стоки всяка страна взема предвид енергийните мрежи и капацитет на другата страна, когато изготвя документи за политиката, отнасящи се до сценарии на търсенето и предлагането, междусистемни връзки, енергийни стратегии и планове за развитие на инфраструктура.
 Член 275
 Неправомерно вземане на енергийни стоки
 Всяка страна взема всички необходими мерки, за да забрани и отвърне на неправомерното вземане на енергийни стоки, които минават транзитно или се транспортират през нейната площ.
 Член 276
 Прекъсване
 1. Всяка страна гарантира, че операторите на преносни мрежи вземат необходимите мерки за:
 а)
 свеждане до минимум на риска от неочаквано прекъсване, намаляване или спиране на транзита и транспорта;
 б)
 експедитивно възстановяване на нормалното функциониране на преноса или транспорта, който е бил неочаквано прекъснат, намален или спрян.
 2. В случай на спор по какъвто и да било въпрос, засягащ страните или един или повече субекти под контрола или под юрисдикцията на една от страните, никоя страна, през чиято територия преминават транзитно или се транспортират енергийни стоки, не прекъсва или намалява съществуващия транспорт или транзит на енергийни стоки, не позволява на субект под нейния контрол или юрисдикция, в това число държавно търговско предприятие, да прекъсва или намалява този транспорт или транзит, нито изисква от субект под нейния контрол или юрисдикция да го направи, освен когато това е изрично предвидено в договор или в друго споразумение, с което се урежда такъв транзит или транспорт, преди да приключи процедурата за уреждане на спора съгласно съответния договор
 3. Страните се споразумяват, че от никоя от страните няма да се търси отговорност за прекъсване или намаляване по смисъла на настоящия член, когато страната се намира в невъзможност да доставя, осъществява транзит или транспортира енергийни стоки в резултат на действия на трета държава или субект под контрола или юрисдикцията на трета държава.
 Член 277
 Регулаторен орган за електроенергията и природния газ
 1. Регулаторният орган е юридически самостоятелен и функционално независим от всеки публичен или частен субект и са му предоставени достатъчни правомощия, за да гарантира практически осъществимата конкуренция и ефикасното функциониране на пазара.
 2. Решенията на регулаторния орган и използваните от него процедури са безпристрастни по отношение на всички участници на пазара.
 3. Засегнатият от решение на регулаторния орган оператор има правото да обжалва това решение пред апелативен орган, който е независим от страните в спора. Когато апелативният орган не е съдебен орган по своя характер, винаги се представят писмено мотивите за неговото решение и неговите решения подлежат също така на преразглеждане от безпристрастен и независим съдебен орган. Решенията, издадени от апелативни органи, се прилагат ефективно.
 Член 278
 Връзка с Договора за създаване на Енергийна общност
 1. В случай на противоречие между разпоредбите на настоящия раздел и разпоредбите на Договора за създаване на Енергийна общност от 2005 г. или разпоредбите на законодателството на ЕС,